text: Unumanta hayk'a qullqi pagananta pisiyachinan munaq empresaqa, ANA oficinamantan huk qillqapi mañakunan, incentivo nisqata. Imayna mañakunan kashan Ley de Recursos Hídricospa Reglamenton qillqapi, 2010 watamantapacha. Chaypin nin: chay mina qullqinwanchu rurarqan represa nisqa quchata, unu-yaku pusaq canalta, mayuq puqchinanmanta hark'aq pirqata, sumaqllata unu-yaku purispa, runapaq, chakrapaq, uywapaqpas aypaspa, lliwpaq allin kananpaq. Chaykunata qawarispanmi, ANA pisiyachinman chay minapa huk watapi pagananta, 50% nisqa kushkanninkama.